"Kemm nixtieq ngħix ġo toqba fejn la nara u lanqas nisma'." Id-daqqiet tal-ħajja jġagħluk taħseb u tfittex il-kenn, toqgħod qrib min taf, u tiltaqa' ma' min jogħġob lilek. Tkun qisek brimba tgħix fuq l-għanqbuta tiegħek. Iżda b'hekk qatt ma tinfetaħ u tgħix il-ħajja tiegħek għax ikollok kollox maħsub u komdu. Jien ġieli tlajt Għawdex bil-vapur u bil-mixi u tieqaf fl-ewwel ħanut li ssib miftuħ u titrejjaq? Ġieli qrajt xi ktieb b'ilsien li taf u li qatt ma tħajjart taqra? Ġieli mort dawra sal-isptar u tara qraba deħlin u ħerġin? Ġieli jekk tista', rsaqt biex tagħti d-demm? Ġieli ppruvajt tagħmel ħbieb ġodda f'librerija, f'każin? Ġieli tħajjart tmur tara logħba ballun Ta'Qali, l-Mosta u tara x'inhu jiġri? Ġieli dħalt f'xi kappella mwarrba għal xi ħames minuti u tiftakar fil-bdiewa li kienu jżuruhażminijiet ilu? Mid-dehra dan ma' jidħolx fil-mudullun ta' moħħok u għalhekk qisek ferrovija għaddejja fuq l-istess linja 'l hemm u 'l hawn: tmur biss fejn hu maħsub. Biex tiffriska bħala karattru; biex kliemek ikun interessanti trid tiddakkar mill-ward bħalma jagħmlu n-naħal għall-għasel. Scrooge kien iħobb id-dlam; id-dlam kien irħis. Inti tista' tkun xħiħmiegħekinnifsek u tgħix ħajtek fil-qamel tal-ħsieb. Tista' tkun qalbek kbira u tbexxaq il-bieb ta' qalbek u jkollok moħħok persjana li minnha tgħaddi ż-żiffa u l-frisk. Bil-kavallieri f'Malta nftaħna. Ara xi ġmiel għandna mhux għax il-Malti ma' batiex. Int tista' tagħżel li toħroġ mit-tinda ta' ħajtek, taqsam id-deżert tad-dwejjaq u dduq il-benna tal-għejxien.
Għeluq